แนะสอยกลุ่มธุรกิจน้ำมัน! รับอานิสงส์ราคาน้ำมันดิบพุ่งทำจุดสูงสุดในรอบ 3 ปี
แนะสอยกลุ่มธุรกิจน้ำมัน! รับอานิสงส์ราคาน้ำมันดิบพุ่งทำจุดสูงสุดในรอบ 3 ปี
20 เม.ย. 2561

บล.กรุงศรี ระบุในบทวิเคราะห์วันนี้(20ม.ย.) ว่า กลุ่มธุรกิจน้ำมัน-รับอานิสงส์ราคาน้ำมันดิบพุ่งทำจุดสูงสุดในรอบ 3 ปี ตอบรับสต๊อกน้ำมันดิบสหรัฐลดลง : ราคาน้ำมันดิบ WTI เพิ่มขึ้นแรงกว่า 1.95$/bbl (+2.9%) ปิดที่ 68.47 $/bbl ทำสถิติสูงสุดในรอบ 3 ปี 4 เดือน ตอบรับตัวเลขสต๊อกน้ำมันดิบรายสัปดาห์ของสหรัฐลดลง 1.1 ล้านบาร์เรล เช่นเดียวกับ สต็อกน้ำมันเบนซินและดีเซลที่ลดลง 3 ล้านบาร์เรล และ 3.1 ล้านบาร์เรล
นอกจากนี้นักลงทุนยังมีความหวังเชิงบวกหลังจากเจ้าหน้าที่ของซาอุฯออกมาตั้งเป้าราคาน้ำมันดิบในปีนี้ไว้ที่ 80$/bbl โดยคาดหวังว่ากลุ่มผู้ผลิตน้ำมันดิบ (OPEC+Non OPEC) จะขยายเวลาสำหรับโครงการลดกำลังการผลิตจำนวน 1.8 ล้านบาร์เรล ออกไปอีกหลังจากที่โครงการเดิมจะสิ้นสุดในช่วงเดือน มิ.ย.ปีนี้ แนะกลุ่มพลังงานและปิโตรฯ ( PTT IRPC PTTGC IVL )